બીસીસીઆઇના ક્રિકેટ ઓપરેશનના જનરલ મેનેજર એમ. વી. શ્રીધરે કહ્યું, ”ભારત આ ટૂર્નામેન્ટ માટે ટીમ મોકલી રહ્યું છે. આ એસીસીની ટૂર્નામેન્ટ છે તેથી અમારે ટીમ મોકલવી જોઈએ. આ ભારત-પાકિસ્તાન શ્રેણી નથી.” આ વખતની ટૂર્નામેન્ટમાં જોકે આયોજકોએ એક નવો નિયમ બનાવ્યો છે અને દરેક ટીમમાંથી ૨૩ વર્ષથી ઉપરના ચાર ખેલાડી રમી શકે છે. ગત વખતે આઠ ટીમે બે ગ્રૂપમાં વહેંચી દેવામાં આવી હતી. ગ્રૂપ-એમાં ભારત અને પાકિસ્તાન અને ગ્રૂપ-બીમાં શ્રીલંકા અને યુએઈએ સેમિફાઇનલ માટે ક્વોલિફાય કર્યું હતું. આ વખતે બધી ટીમ એકબીજા સામે લીગ રાઉન્ડમાં રમશે અને ત્યાર બાદ નોક આઉટ સ્ટેજ શરૂ થશે.